Momente in Goud - geskenk deur sneeuwolf | Bydraes | Woes - Kreatiewe platform vir Afrikaans
Titel: Momente in Goud - geskenk
Aantal woorde: 206
Datum gepubliseer: 30 Nov 2014
Die mens die wik, maar God, Hy sal beskik. Pille en remedies kan egter nog bykomende jare met goud omraam maar wees nie onbehoed – God en die lewe was vir my goed – dit het ek berus . . . Maar dit is net menslik om te skrik met elke telefoon lui en ek is net mens –
Sy gee egter die hekke se remote aan:
Die kinders is aan’t komme – die almanakke, hulle kom dit afhaal – gaan sit en wag op die stoep.”
Die besigheid se almanakkie, vir uitgee by robotte, laat druk sy hier by die Pukke. Per tienduisend is dit die goedkoopste maar dit raak my nie want ek weet- my blomme is ook in die kar en dit gaan ‘n ontploffende naweek wees want my gereedskap en planne is agtermekaar.
Vrydagaand het ons amper deur nag – die program was net te vol.
Saterdagaand het hulle darem 22h00 gehaal toe vou die ogies en verstand.
Die Dokter-Dokter het die beste af gegaan en elke pop moes die ambulans haal na die hospitaal vir operasie.
Sondag na ete is hulle vas gegordel in die kar en ek weerhou aspris maar sy hou kop:
“Oupa, kom soen my!”
Dit is suiwer goud in my lewe. Pure verniet geskenke !
Ai Willie, as mens hulle maar net op daardie onskuldige ouderdom kon hou. Dis mooi jare daardie. En die tyd gaan blits vinnig verby hoor.
Mooi van Oupa om so saam te speel. Vol punte daarvoor Willie!
5 jaar 4 maande 1 week 3 dae 19 ure oud
en dit is mos die grootste geskenk wat enige ouma of oupa kan kry!!! dankie vir die deel en ook die pragtige fotos!
5 jaar 4 maande 1 week 3 dae 22 ure oud
Eish Wolf ek wil kom saam speel! Ek laaik daai nursie-outfit!!
5 jaar 4 maande 1 week 3 dae 23 ure oud
Ah! Sweetness in al die kleure :-D
5 jaar 4 maande 1 week 4 dae 2 ure oud
Momente in goud
Die dierbaarheid vanself. Wat kan 'n Oupa méér vra?
5 jaar 4 maande 1 week 4 dae 5 ure oud
Ag, Willie, ek weet presies hoe dit voel. Dieselfde gedoen met my kleindogter, Anjaki, met 'n elektriese skeermees as 'boor' vir 'n 'tandeprobleem'.
Ja-nee, hulle laat jou hart pure goud pomp...
5 jaar 4 maande 1 week 4 dae 19 ure oud
Liefde Die lewe Geluk Kinders Eg Suid Afrikaans Liggaamlik Humor Inspirerend Romanties Dankbaarheid Vreugde Spiritueel
304 Nie-lede aanlyn